Template:2010/JimmyLetterA/sr

Многи су ме чудно гледали када сам пре десет година почео да говорим људима о Википедији.

Рећи ћу само да су неки пословни људи били скептични у вези идеје да се волонтери из целог света уједине како би створили невероватну базу људског знања – све са једноставним циљем да знање поделе са другима.

Без огласа. Без добити. Без агенде.

Десет година након оснивања, Википедију сваког месеца користи више од 380 милиона људи – готово трећина светске популације која има приступ интернету.

То је пета најпопуларнија веб страница на свету. Остале четири су направљене и одржаване захваљујући милијардама уложених долара, бројном особљу и агресивном оглашавању.

Међутим, Википедија није ни налик комерцијалним веб страницама. Њу је направила заједница, писали су је волонтери, унос по унос. Ви сте део наше заједнице. И ја вам се данас обраћам са молбом да заштитите и очувате Википедију.

Уз заједничке напоре, Википедија ће остати бесплатна и без реклама. Можемо да је очувамо отвореном – ви можете да користите информације са Википедије како год желите. Можемо да јој омогућимо да настави да расте – ширећи знање свуда и позивајући све да се прикључе.

Сваке године у ово време, ми тражимо од вас и осталих чланова Википедијине заједнице да помогнете наш заједнички подухват скромном донацијом од 20, 35, 50 или више долара.

Ако цените Википедију као извор информација – и као извор инспирација – надам се да ћете деловати одмах.

Све најбоље,

Џими Вејлс

Оснивач Википедије

П.С. Код Википедије се ради о моћи људи попут нас да ураде изузетне ствари. Људи попут нас пишу Википедију, реч по реч. Људи попут нас је финансирају, донацију по донацију. То је доказ да заједно можемо да променимо свет.